# data[].attributes.body
ดิน เป็นวัตถุที่เกิดตามธรรมชาติ โดยเกิดจากการสลายตัวทางกายภาพและทางเคมี ของหินและแร่ธาตุต่างๆ ผสมคลุกเคล้ากับอินทรียวัตถุปกคลุมผิวโลกอยู่เป็นชั้นบางๆ เป็นวัตถุที่ช่วยในการเจริญเติบโต และการทรงตัวของพืช มีสมบัติทางกายภาพที่แตกต่างกัน มีการแบ่งชั้นที่สามารถสังเกตเห็นได้จากตอนบนลงไปตอนล่าง มีอาณาเขตและลักษณะประจำตัวของมันเอง

# data[].attributes.headline
การกำเนิดของ

# data[].attributes.body
การกำเนิดของดินแบ่งออกได้เป็น 3 ขั้นตอน ดังนี้
ขั้นที่ 1 การผุพัง สลายตัว เป็นสาเหตุทำให้ชั้นหินแตกเป็นหินก้อนใหญ่ๆหินชั้นนี้ เมื่อถูกแสงแดดและฝนตกก็จะแตกหักและผุพังเป็นชิ้นเล็กๆ      ขั้นที่ 2 ขบวนการสร้างดิน จะเกิดขึ้นต่อเนื่องจากการผุพังสลายตัวของหินและพืชจะเจริญงอกงามตามบริเวณรอยแตกของหิน แมลงเล็กๆ และสัตว์อื่นๆ เข้ามาอาศัยตามบริเวณรอยแตกเมื่อพืชและสัตว์ตายจะสลายตัวไปเป็นฮิวมัส

ขั้นที่ 3 สัตว์เล็กๆ ในดินจะเคลื่อนที่ไปมาทำให้ฮิวมัสผสมกับเศษหินและแร่กลายเป็นดินที่อุดมสมบูรณ์ เรียกว่า ดินชั้นบน

# data[].attributes.headline
ปัจจัยในการเ

# data[].attributes.body
ปัจจัยในการเกิดดิน
1. วัตถุต้นกำเนิดดิน เมื่อหินเกิดการผุพังตามธรรมชาติ จะแตกสลายเป็นชิ้นเล็กชิ้นน้อย ทำให้เกิดเนื้อดินที่มีคุณสมบัติแตกต่างกัน
2. ลักษณะภูมิอากาศ

- ความชื้น หรือปริมาณน้ำฝน ช่วยกัดกร่อนหินให้กลายเป็นดิน
- อุณหภูมิ ช่วยให้เกิดปฏิกิริยาเคมีในดิน ถ้าอุณหภูมิสูง จะทำให้หินและแร่สลายตัวได้รวดเร็วขึ้น นอกจากนี้ยังช่วยกระตุ้นการทำงานของจุลินทรีย์ในดิน ทำให้เกิดการย่อยสลายอินทรียวัตถุในดินได้ดีขึ้นด้วย
- ลม ช่วยกัดกร่อนหินและพัดพาดินจากบริเวณหนึ่งไปยังบริเวณอื่น
3. สิ่งมีชีวิต
- สัตว์ มีการเหยียบย่ำ ทำให้หินแตก
- พืช มีรากชอนไชลงไปตามรอยร้าวของหินและดันให้หินแตก
- จุลินทรีย์ ช่วยย่อยสลายซากพืชซากสัตว์ที่เน่าเปื่อยผุพังกลายเป็นฮิวมัสต่อไป ทำให้ดินมีความอุดมสมบูรณ์
4. ลักษณะภูมิประเทศ ที่ราบจะมีชั้นดินที่หนากว่าที่ลาดเอียง เนื่องจากมีการสะสมและทับถมของตะกอนจากที่สูงลงสู่ที่ต่ำ
5. เวลา ถ้าเวลายิ่งนาน การพังทลายของหินยิ่งเกิดได้มาก และยิ่งเกิดการทับถมของอินทรียวัตถุมาก

# data[].attributes.headline
ส่วนประกอบขอ

# data[].attributes.body
ส่วนประกอบของดิน 4 ส่วน ดังนี้
1. อนินทรียวัตถุ หรือส่วนแร่ธาตุ เป็นส่วนที่สลายตัวมาจากหินที่เป็นเปลือกโลก เป็นส่วนประกอบหลักของดินที่ให้ธาตุอาหารที่จำเป็นแก่พืชและจุลินทรีย์ที่อยู่ในดิน
2. อินทรียวัตถุ หรือซากพืช ซากสัตว์ ที่ตายทับถมอยู่ในดิน จุลินทรีย์ในดินจะย่อยสลายอินทรียวัตถุให้กลายเป็นฮิวมัส
3. น้ำ หรือความชื้นในดินอยู่รอบๆ อนุภาคดิน และในช่องว่างระหว่างอนุภาคดิน เป็นแหล่งน้ำสำหรับพืชและจุลินทรีย์ในดิน ช่วยละลายสารต่างๆ ในดินให้พืชสามารถนำไปใช้งานได้
4. อากาศ ประกอบด้วยแก๊สคาร์บอนไดออกไซด์ ไนโตรเจน และออกซิเจน ที่แทรกอยู่ในช่องว่างระหว่างอนุภาคดิน อากาศในดินจะถ่ายเทกับอากาศภายนอกตลอดเวลา

# data[].attributes.body
ชนิดของดิน

จำแนกตามลักษณะของเนื้อดิน มี 3 ประเภทต่อไปนี้

1. ดินเหนียว คือ ดินที่มีเนื้อละเอียดที่สุด ยืดหยุ่นเมื่อเปียกน้ำ
เหนียวติดมือ ปั้นเป็นก้อนได้ พังทลายได้ยาก การอุ้มน้ำดี
จับยึดและแลกเปลี่ยนธาตุอาหารพืชได้ค่อนข้างสูงจึงมีธาตุอาหารพืชอยู่มาก

2. ดินทราย คือ ดินที่เกาะตัวกันไม่แน่น ระบายน้ำและอากาศได้ดีมาก
อุ้มน้ำได้น้อย พังทลายง่าย มีความอุดมสมบูรณ์ต่ำเพราะความสามารถในการจับยึดธาตุอาหารมีน้อย

3. ดินร่วน คือ ดินที่มีเนื้อค่อนข้างละเอียด นุ่มมือ ยืดหยุ่นพอควร
ระบายน้ำได้ดีปานกลางมีแร่ธาตุอาหารพืชมากกว่าดินทรายเหมาะ
สำหรับใช้เพาะปลูก

# data[].attributes.headline
ประโยชน์ของด

# data[].attributes.body
ประโยชน์ของดินมีหลายด้าน เช่น ด้านการเกษตร ด้านอุตสาหกรรม
ด้านการก่อสร้าง เป็นต้น
ด้านการเกษตร ใช้ในการเพาะปลูกและการเลี้ยงสัตว์ ดินเป็นปัจจัยสำคัญในการดำรงชีวิตของพืช พืชได้อาศัยดินเป็นแหล่งอาหารในการเจริญเติบโต ขยายพันธุ์ และใช้เป็นที่ยึดเหนี่ยวลำต้น เมื่อพืชเจริญเติบโตกลายเป็นอาหารของสัตว์และมนุษย์
ด้านการอุตสาหกรรม ใช้ทำเครื่องปั้นดินเผา
ด้านการก่อสร้าง ใช้ดินทรายเป็นส่วนผสมในการทำคอนกรีต
ด้านอื่น ๆ เช่น เป็นที่ปลูกสร้างบ้านเรือน เป็นแหล่งดูดซับน้ำ

# data[].attributes.headline
การบำรุงรักษ

# data[].attributes.body
การบำรุงรักษาดิน
ไถพรวนดินอย่างถูกวิธี เป็นการกลับดินเพื่อทำให้อากาศและน้ำแทรกลงไปในดินได้ และเพื่อเป็นประโยชน์ต่อพืช การพรวนดินเป็นการเพิ่มอากาศให้แก่ดิน และที่สำคัญไม่ควรใช้เครื่องจักรกลขนาดใหญ่เหยียบย่ำดินมากจนเกินไป ควรมีการไถดินให้ลึก เมื่อดินมีชั้นดินดานตื้นเท่านั้น
การรักษาความชุ่มชื้นในดิน เราสามารถรักษาความชื้นในดินได้โดย ใช้ฟางหรือใบไม้ที่หาได้ในท้องถิ่นคลุมดินเอาไว้ การปลูกพืชคลุมดินไม่ให้ผิวดินว่างเปล่า ช่วยรักษาความชุ่มชื้นในดินได้อย่างดี
การทำนาขั้นบันได เมื่อพื้นที่เป็นที่ลาดเอียงมาก ๆ ก่อนที่เราจะปลูกพืชควรมีการปรับพื้นที่ให้เป็นขั้นบันไดเสียก่อน เพื่อป้องกันมิให้เกิดน้ำไหล เป็นการช่วยป้องกันการพังทลายของดิน จากฝนที่ตกหนักได้
ไม่ทิ้งสารเคมีอันตรายลงในดิน
เพิ่มแร่ธาตุในดินเพื่อให้ดินอุดมสมบูรณ์